*Dragi učenici,*

Ostale su nam još PRILOŽNE zavisnosložene rečenice.

ZSR u kojoj je zavisna rečenica uvrštena ne mjesto priložne oznake (mjesta, vremena i načina) nazivamo **PRILOŽNA REČENICA.**

PRILOŽNA REČENICA može biti: **MJESNA**

**VREMENSKA**

**NAČINSKA**

1. **MJESNA REČENICA**

* Odgovara na pitanja **GDJE, KAMO, KUDA, ODAKLE, DOKLE...?**

Primjer 1.: Mir je zavladao **kuda** su oni protrčali.

* Glavna = mir je zavladao
* Kuda su oni prošli = zavisna – mjesna rečenica
* Kuda = veznička riječ
* Mir je zavladao KUDA? – kuda su oni prošli = mjesna rečenica

Primjer 2. Htio je putovati **kamo** i Ivica uvijek ide.

* Glavna = htio je putovati
* Kamo i Ivica uvijek ide =zavisna – mjesna
* Kamo = veznička riječ
* Htio je putovati KAMO? – kamo Ivica uvijek ide = mjesna rečenica

1. VREMENSKA

* Odgovara na pitanja **KADA, OTKAD, DOKAD..?**

Primjer 1.: Umorio se **čim** se popeo na vrh.

* Glavna = umorio se
* Čim se popeo na vrh = zavisna – vremenska
* Čim = veznička riječ
* Umorio se KADA? – čim se popeo na vrh = vremenska rečenica

Primjer 2.: Trčat ćemo **odakle** ste došli i vi.

* Glavna = trčat ćemo.
* Odakle ste došli i vi = zavisna – vremenska
* Odakle = veznička riječ
* Trčat ćemo ODAKLE? – odakle ste došli i vi. – vremenska rečenica

1. NAČINSKA

* Odgovara na pitanja **KAKO, NA KOJI NAČIN?**

Primjer 1.: Učio je **kako** je najbolje znao.

* Glavna = učio je.
* Kako je najbolje znao = zavisna – načinska
* Kako = veznička riječ
* Trčao je KAKO? – kako je najbolje znao = načinska rečenica

Primjer 2: Volio sam ih **kao što** su i oni voljeli mene.

* Glavna = volio sam ih
* Kao što su oni voljeli i mene = zavisna načinska
* Kao što = veznički skup
* Volio sam ih KAKO? – kao što su oni voljeli i mene – načinska rečenica

**ZADACI:**

Podcrtaj predikate, odredi glavnu i zavisnu surečenicu, zaokruži vezničku riječ, odredi vrstu priložne rečenice (pazi na inverziju).

1. Perica je krenuo kada ga je nazvala majka.
2. Ponašali su se kako su se i oni ponašali prema njima.
3. Volio bih znati svirati kao što svira i Perica.
4. Želim ići kamo idu i moji prijatelji.
5. Oblaci su se spuštali dokle mi je dopirao pogled.
6. Radovali su se kao da su sami na svijetu.
7. Pala je noć kada su se vratili svojim kućama.
8. Kao što su i mislili, tako se i dogodilo.
9. Marko se zaljubio kao nikada do sada.
10. Kamo je otputovao Ivan, želio je otputovati i Željko.